Document ID: 32011D0218

NÕUKOGU OTSUS,
9. märts 2011,
Fääri saarte osalemist liidu teadusuuringute, tehnoloogiaarenduse ja tutvustamistegevuse seitsmendas raamprogrammis (2007-2013) võimaldava Euroopa Liidu ja Fääri saarte valitsuse vahelise teadus- ja tehnoloogiakoostöö lepingu sõlmimise kohta
(2011/218/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,
võttes arvesse komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Komisjon on pidanud liidu nimel läbirääkimisi Fääri saarte valitsusega Fääri saarte osalemist liidu teadusuuringute, tehnoloogiaarenduse ja tutvustamistegevuse seitsmendas raamprogrammis (2007-2013) võimaldava Euroopa Liidu ja Fääri saarte valitsuse vahelise teadus- ja tehnoloogiakoostöö lepingu sõlmimiseks (edaspidi „leping”).
(2)
Lepinguosaliste esindajad allkirjastasid lepingu 3. juunil 2010 Brüsselis ning seda hakati ajutiselt kohaldama 1. jaanuarist 2010, eeldusel et see sõlmitakse hilisemal kuupäeval.
(3)
Leping tuleks liidu nimel sõlmida,
ON VASTU VÕTNUD KÄESOLEVA OTSUSE:
Artikkel 1
Liidu nimel kiidetakse heaks Fääri saarte osalemist liidu teadusuuringute, tehnoloogiaarenduse ja tutvustamistegevuse seitsmendas raamprogrammis (2007-2013) võimaldav Euroopa Liidu ja Fääri saarte valitsuse vaheline teadus- ja tehnoloogiakoostöö leping (1).
Artikkel 2
Komisjon võtab vastu liidu seisukoha, mis esitatakse lepingu artikli 4 lõike 1 alusel asutatud ühiskomitees.
Artikkel 3
Nõukogu eesistuja esitab liidu nimel lepingu artikli 5 lõikes 2 ette nähtud teate.
Artikkel 4
Käesolev otsus jõustub selle vastuvõtmise päeval.
Brüssel, 9. märts 2011

Labels: 7
18
15
5